wannaphong/clean_thaiwikipedia huggingface dataset:
# การล้อมพระตำหนักชิระกะวะ
การล้อมพระตำหนักชิระกะวะ (白河殿夜討) การต่อสู้ครั้งสำคัญในช่วง กบฏปีโฮเง็ง ราวเดือนกรกฎาคม พ.ศ. 1699 อันสืบเนื่องมาจากความขัดแย้งในการสืบราชบัลลังก์ภายหลังจากการสวรรคตของอดีตจักรพรรดิโทะบะระหว่างอดีตจักรพรรดิซุโตะกุและจักรพรรดิโกะ-ชิระกะวะ

เป็นการต่อสู้กันระหว่างกองทัพที่สนับสนุนอดีตจักรพรรดิซุโตะกุที่นำโดย มินะโมะโตะ โนะ ทะเมะโยะชิ และกองทัพที่สนับสนุนจักรพรรดิโกะ-ชิระกะวะภายใต้การนำของไทระ โนะ คิโยะโมะริ และ มินะโมะโตะ โนะ โยะชิโตะโมะ
# นาคิน (ละครโทรทัศน์ พ.ศ. 2550)
นาคิน  เป็นละครโทรทัศน์อินเดียที่ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทางช่อง มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซาชิน ชอร์ฟฟ, ซายันตานี โกช ซึ่งละครเรื่องนี้ออกอากาศต่อจากละครโทรทัศน์เรื่อง ทศกัณฐ์ ที่อวสานลงไป

เนื้อเรื่อง
ละครเรื่องนี้กล่าวถึงเรื่องราวของความรัก ความแค้น และอิทธิฤทธิ์อภินิหาร เมื่อเธอต้องสลัดคราบจากอสรพิษร้ายกลายมาเป็นหญิงสาวผู้มีใบหน้างดงาม แต่ภายในใจนั้นกลับเต็มเปี่ยมไปด้วยความเคียดแค้น เธอกลับมาทวงคืน “อัญมณีงู” สุดล้ำค่า ใครที่แย่งมันมาต้องชดใช้คืนด้วย..ชีวิต และแม้ความรัก ก็มิอาจต้านทานชะตาฟ้าลิขิตครั้งนี้ได้เลยข้อมูลเนื้อเรื่องจากเฟซบุ๊คอย่างเป็นทางการ

นักแสดงนำ
คุชี ดูบี้ รับบท อมิตรา (วัยเด็ก) / สีวลี (ลูกสาวของอมิตรา) / สัญชี (ลูกสาวคนโตของอมิตรา)
ซายันตานี โกช รับบท อมิตรา
ซาชิน ชอร์ฟฟ รับบท อรชุน
มานาฟ โกฮิล รับบท พญานาคราช
ปรีติ บุรี รับบท ราชินีนาคิน
ทิพยา ทวีเวตี รับบท วิสาขา
อารุนา อรานี รับบท มาสา / ไตรเวณี
อาลี ฮาสซัน รับบท รุดา ประดับ ซิงค์
สิทธัตถะ ดาวัน รับบท วิษณุ ประดับ ซิงค์
ชาห์บาซ ข่าน รับบท ไพรราพ บาบา
ราธา สภาวัล รับบท รัตนา
นัมราต้า ธาปา รับบท อัชนา
# มงคลแชนแนล
สถานีโทรทัศน์ช่อง มงคล แชนแนล (เป็นสถานีโทรทัศน์ผ่านดาวเทียมซึ่งอยู่ในการดูแลของบริษัท สหมงคลฟิล์ม อินเตอร์เนชั่นแนล จำกัด เริ่มแพร่ภาพเป็นปฐมฤกษ์ เมื่อวันที่ 4 กรกฎาคม พ.ศ. 2550 ทางช่อง 187 โดยมี สมศักดิ์ เตชะรัตนประเสริฐ เป็นประธานกรรมการบริษัท บริษัท สหมงคลฟิล์ม อินเตอร์เนชั่นแนล จำกัด ควบคุมดูแลอยู่

ช่องนี้จะออกอากาศรายการทั้งหมดที่ผลิตในเครือสหมงคลฟิล์ม รวมทั้งออกอากาศภาพยนตร์ในเครือบริษัท สหมงคลฟิล์ม อินเตอร์เนชั่นแนล, มงคลภาพยนตร์, มงคลเมเจอร์ รวมถึงซีรีส์จากประเทศอินเดีย ที่ออกอากาศทางช่อง Zee TV ช่องยักษ์ใหญ่ในอินเดีย ก็ถูกสหมงคลฟิล์มซื้อลิขสิทธิ์นำมาออกอากาศในไทยทั้งสิ้น เช่น พระศิวะ, ทศกัณฐ์, นาคิน เป็นต้น ยกเว้นเพียงเรื่อง พระพุทธเจ้า มหาศาสดาโลก เท่านั้นที่ไม่ได้ออกอากาศช่องนี้ แต่ย้ายไปออกอากาศใน ช่องเวิร์คพอยท์ แทน

ช่อง มงคล แชนแนล ยุติการออกอากาศ เมื่อวันที่ 30 มิถุนายน พ.ศ. 2560 เนื่องจากครบกำหนดการออกอากาศ 10 ปี

 อัตลักษณ์ 
มงคล แชนแนล มีอัตลักษณ์เป็นภาพใบโพ ซึ่งก็คือตราสัญลักษณ์ของบริษัท สหมงคลฟิล์ม อินเตอร์เนชั่นแนล จำกัด อยู่ฝั่งซ้ายมือ ด้านล่างภาพใบโพนั้นมีตัวอักษรภาษาอังกฤษสีเขียวขนาดกลางว่า "MM" และต่อจากรูปใบโพธิ์มีตัวอักษรสีเขียวภาษาไทยมาทางขวามือว่า "มงคล" อยู่ด้านบน และคำว่า "แชนแนล" อยู่ด้านล่างติดกัน และด้านล่างคำว่าง "มงคล แชนแนล" จะมีตัวอักษรสีขาวภาษาอังกฤษขนาดเล็กบอกเว็บไซต์ช่องว่า "www.mongkolchannel.com" โดยช่องนี้มีคำขวัญว่า "ความสุขของทุกคน มงคล แชนแนล"

 รายการโทรทัศน์
# อุษา นารายณัน
อุษา นารายณัน (พ.ศ. 2465 – 24 มกราคม พ.ศ. 2551) หรือนามเดิมว่า ทินต์ ทินต์  เป็นสุภาพสตรีหมายเลขหนึ่งของประเทศอินเดียช่วงปี พ.ศ. 2540–2545 เป็นภริยาของโกจเจรีล รามัน นารายณัน ประธานาธิบดีอินเดียคนที่ 10 หลังสามีขึ้นดำรงตำแหน่งดังกล่าว อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ทั้งนี้เธอมีบทบาทสำคัญในการเป็นนักสังคมสงเคราะห์หญิงจากการริเริ่มโดยสามี

 ประวัติ 
อุษามีนามเดิมว่า ทินต์ ทินต์ เกิดที่ประเทศพม่า สำเร็จการศึกษาศิลปศาสตร์บัณฑิตจากมหาวิทยาลัยร่างกุ้ง หลังจากนั้นจึงประกอบกิจเป็นอาจารย์พิเศษในภาควิชาภาษาพม่าและวรรณคดี ก่อนรับทุนไปศึกษาต่อ ณ โรงเรียนสังคมสงเคราะห์เดลี (Delhi School of Social Work) และรับปริญญาโทในสาขาที่เชี่ยวชาญเฉพาะด้านเกี่ยวกับการกระทำผิดในเด็กและเยาวชน

เธอพบกับโกจเจรีล รามัน นารายณันตั้งแต่ยังทำงานอยู่ในประเทศพม่า ทั้งนี้เธอเคยทำงานอยู่ในสมาคมเยาวนารี (World Young Women's Christian Association) เมื่อเธอได้ยินว่านารายณันเป็นนักศึกษาของแลสกี (Laski) เธอจึงเริ่มมีปฏิสันถารด้วย โดยมีเนื้อหาเกี่ยวกับเสรีภาพทางการเมือง หลังจากนั้นทั้งสองจึงสมรสกันเมื่อวันที่ 8 มิถุนายน พ.ศ. 2494 ในเดลี การสมรสของทั้งสองได้รับการยกเว้นเป็นพิเศษจากความช่วยเหลือของชวาหระลาล เนห์รูเพราะเธอถือสัญชาติพม่า หลังสมรสเธอจึงรับสัญชาติอินเดียและเปลี่ยนชื่อเป็น "อุษา" ทั้งสองมีบุตรสาวด้วยกันสองคน คนแรกชื่อจิตรา เป็นเอกอัครราชทูตประจำสวิตเซอร์แลนด์และสันตะสำนัก และบุตรสาวอีกคนชื่อ อมฤตา

หลังสามีขึ้นดำรงตำแหน่งประธานาธิบดีของประเทศอินเดีย อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ซึ่งคนแรกคือชานกี เวนกทรมัณ (Janaki Venkataraman) ภริยาชาวพม่าเชื้อสายอินเดียของรามสวามี เวนกทรมัณ ประธานาธิบดีคนก่อนหน้านี้

หลังสำเร็จการศึกษาระดับปริญญาโทจากโรงเรียนสังคมสงเคราะห์เดลี เธอจึงมีบทบาทยิ่งด้านการเป็นนักสังคมสงเคราะห์สำหรับสตรีและเด็กในอินเดีย นอกจากนี้เธอยังมีงานแปลและตีพิมพ์เรื่องสั้นภาษาพม่าหลายเล่ม เป็นต้นว่า รวมเรื่องชื่อ "Sweet and Sour" ที่แปลจากผลงานของเตน เพ มยิน (Thein Pe Myint) ตีพิมพ์เมื่อปี พ.ศ. 2541

อุษา นารายณันถึงแก่อสัญกรรมเมื่อเวลา 17.30 น. ของวันที่ 24 มกราคม พ.ศ. 2551 ณ โรงพยาบาลเซอร์คังคาราม เดลี ประเทศอินเดีย สิริอายุ 86 ปี
# รัฐบาลเฟล็นส์บวร์ค
รัฐบาลเฟล็นส์บวร์ค  หรือเป็นที่รู้จักกันคือ คณะรัฐมนตรีเฟล็นส์บวร์ค (Flensburger Kabinett) รัฐบาลเดอนิทซ์ (Regierung Dönitz) หรือ คณะรัฐมนตรีชเวรีน ฟอน โครซิค (Kabinett Schwerin von Krosigk) เป็นรัฐบาลที่มีอายุสั้นของนาซีเยอรมนี ในช่วงระยะเวลาสามสัปดาห์ของช่วงสิ้นสุดสงครามโลกครั้งที่สองในทวีปยุโรป รัฐบาลได้ถูกก่อตั้งขึ้นภายหลังจากฟือเรอร์อดอล์ฟ ฮิตเลอร์ได้กระทำอัตวินิบาตกรรมเมื่อวันที่ 30 เมษายนในระหว่างยุทธการเบอร์ลิน รัฐบาลนี้อยู่ภายใต้การนำโดยจอมพลเรือคาร์ล เดอนิทซ์ซึ่งเป็นประธานาธิบดีแห่งไรซ์ และลุทซ์ กรัฟ ชเวรีน ฟอน โครซิค เป็นผู้นำคณะรัฐมนตรี

จอมพลเรือ เดอนิทซ์ย้ายที่ทำการรัฐบาลจากกรุงเบอร์ลินไปยังเฟล็นส์บวร์ค ใกล้กับชายแดนเยอรมนี-เดนมาร์ก เป้าหมายของรัฐบาลเฟล็นส์บวร์คก็คือ การยอมจำนนอย่างไม่มีเงื่อนไขต่อกองทัพสัมพันธมิตรที่รุกมาทางตะวันตก มิใช่กับกองทัพโซเวียตผู้รุกรานมาทางทิศตะวันออก คณะรัฐบาลเฟล็นส์บวร์คสิ้นสุดลงเมื่อวันที่ 8 พฤษภาคม 1945 และคณะรัฐมนตรีทั้งหมดถูกจับกุมตัวโดยกองทัพสัมพันธมิตรเมื่อวันที่ 23 พฤษภาคม 1945

 รายนามคณะรัฐมนตรี 

 คณะรัฐมนตรีของ คาร์ล เดอนิทซ์ 2 พฤษภาคม 1945 – 23 พฤษภาคม 1945ตำแหน่งผู้ดำรงตำแหน่งพรรค นายกรัฐมนตรีเยอรมนีลุทซ์ กรัฟ ชเวรีน ฟอน โครซิจค์พรรคนาซี รัฐมนตรีว่าการกระทรวงการต่างประเทศลุทซ์ กรัฟ ชเวรีน ฟอน โครซิจค์ พรรคนาซี รัฐมนตรีว่าการกระทรวงมหาตไทยวิลเฮล์ม ชตุคอาร์ทพรรคนาซี รัฐมนตรีว่าการกระทรวงยุติธรรม Otto Georg Thierack   พรรคนาซี รัฐมนตรีว่าการกระทรวงการคลังลุทซ์ กรัฟ ชเวรีน ฟอน โครซิจค์ พรรคนาซี รัฐมนตรีว่าการกระทรวงการเศรษฐกิจ อัลแบร์ท ชเปียร์   พรรคนาซี รัฐมนตรีว่าการกระทรวงอาหารแฮร์แบร์ท บัคเคอ พรรคนาซี รัฐมนตรีว่าการกระทรวงแรงงาน ฟรานซ์ เชลตท์  พรรคนาซี รัฐมนตรีว่าการกระทรวงการสงคราม ประธานาธิบดี คาร์ล เดอนิทซ์ (เป็นผู้บัญชาการกองทัพเวร์มัคท์ตั้งแต่วันที่ 1 พฤษภาคม 1945)Biography on dhm.de    พรรคนาซี"On 30 January 1944, Dönitz received from the Führer, as a decoration, the Golden Party Badge; Dönitz would later assume that he "thereby became an honorary member of the Party." The Avalon Project at Yale Law School . According with German laws, it was forbidden for professional officers to join political parties, even after พรรคนาซี took power. For that reason, Adolf Hitler and other Nazi leaders distrusted the Army. รัฐมนตรีว่าการกระทรวงกระทรวงคมนาคม ยูไลอัส ดอร์พมึลเลอร์   พรรคนาซี รัฐมนตรีว่าการกระทรวงไปรษณีย์ ยูไลอัส ดอร์พมึลเลอร์  พรรคนาซี รัฐมนตรีว่าการกระทรวงอุตสาหกรรมและการผลิต อัลแบร์ท ชเปียร์    พรรคนาซี
# พระวรวงศ์เธอ พระองค์เจ้าปิยบุตร
จางวางโทพระราชทานยศ  พระวรวงศ์เธอ พระองค์เจ้าปิยบุตร เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์ปุ้ย จักรพันธุ์

พระประวัติ
พระวรวงศ์เธอ พระองค์เจ้าปิยบุตร ประสูติเมื่อวันที่ 6 ตุลาคม พ.ศ. 2433 พระอิสริยยศเมื่อแรกประสูติเป็นหม่อมเจ้า เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์หญิงปุ้ย จักรพันธุ์ (ราชสกุลเดิม : ไพฑูรย์) พระธิดาหม่อมเจ้าชายจุ้ย ไพฑูรย์ ซึ่งเป็นพระโอรสในพระเจ้าบรมวงศ์เธอ กรมหมื่นสนิทนเรนทร์

ในสมัยรัชกาลที่ 5 หม่อมเจ้าปิยบุตรทรงเป็นกรรมการทวีปัญญาสโมสร ซึ่งเป็นสโมสรที่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมารทรงก่อตั้งขึ้น

พ.ศ. 2447 พระบาทสมเด็จพระจุลจอมเกล้าเจ้าอยู่หัว โปรดพระราชทานที่สร้างวังบริเวณตำบลสนามกระบือ ตอนใกล้คลองรอบกรุง 6 วัง พระราชทานพระราชนัดดา 6 พระองค์ โดยวังทั้ง 6 สร้างให้หันหน้าวังออกคนละด้าน ด้านละ 3 วัง หลังวังติดกันเป็นคู่ ๆ ดังนี้
 วังกรมหมื่นอนุพงษ์จักรพรรดิ์ คู่กับ วังกรมหมื่นอนุวัตน์จาตุรนต์
 วังหม่อมเจ้าดนัยวรนุช คู่กับ วังหม่อมเจ้าดรุณวัยวัฒน์
 วังหม่อมเจ้าปิยบุตร คู่กับ วังหม่อมเจ้าทศศิริวงศ์

เมื่อมีการตัดถนนผ่านบริเวณใกล้เคียงที่ตั้งวัง จึงให้ชื่อถนนนี้ตามสถานที่สำคัญที่อยู่บริเวณนี้ และเพื่อเป็นอนุสรณ์ถึงเรื่องราวของสถานที่บริเวณนี้ในอดีตว่า ถนนหลานหลวงรูปเก่าเล่าเรื่อง-เมืองบางกอก 8

ในสมัยรัชกาลที่ 6 หม่อมเจ้าปิยบุตร จักรพันธุ์ทรงดำรงตำแหน่งรองอธิบดีกรมมหาดเล็ก 

หม่อมเจ้าปิยบุตร จักรพันธุ์ สิ้นชีพิตักษัยเมื่อวันที่ 6 มกราคม พ.ศ. 2464 ด้วยพระโรคไข้หวัดใหญ่ข่าวสิ้นชีพิตักษัย 

ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่ที่มารดามิได้เป็นเจ้าทุกพระองค์เป็น พระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 หม่อมจ้าปิยบุตร จึงได้รับการสถาปนาเป็น พระวรวงศ์เธอ พระองค์เจ้าปิยบุตร

พระวรวงศ์เธอ พระองค์เจ้าปิยบุตร สมรสกับหม่อมสุวรรณ จักรพันธุ์ ณ อยุธยา และหม่อมสนม จักรพันธุ์ ณ อยุธยา (สกุลเดิม : ณ มหาชัย) มีโอรสและธิดา 6 คน

หม่อมสุวรรณ จักรพันธุ์ ณ อยุธยา

 หม่อมราชวงศ์ปิยสุวรรณ จักรพันธุ์
 หม่อมราชวงศ์พันธ์ปรี จักรพันธุ์

หม่อมสนม จักรพันธุ์ ณ อยุธยา

หม่อมราชวงศ์ปรีย์พจน์พดุง จักรพันธุ์
หม่อมราชวงศ์หญิงปรุงสมร จักรพันธุ์
หม่อมราชวงศ์หญิงอรสนม จักรพันธุ์
หม่อมราชวงศ์นิยมสิริ จักรพันธุ์

 พงศาวลี 

 เครื่องราชอิสริยาภรณ์ 
 พระราชทานเครื่องราชอิสริยาภรณ์ (หน้า ๑๐๓๓)
# ปลาคาร์ฟ เชิญยิ้ม
ปลาคาร์ฟ เชิญยิ้ม (บางครั้งก็สะกดว่า ปลาคราฟ) มีชื่อจริงว่า พงษ์ศักดิ์ ชูศรี เป็นนักแสดงตลกชาวไทย และมีพี่ชายอีกหนึ่งคนคือ บรรหาร ศิษย์หอมหวล อดีตพระเอกลิเกดังผู้ล่วงลับ ซึ่งเป็นพี่ชายแท้ๆ ของเขา

ผลงาน
ภาพยนตร์
 ภาพยนตร์ พ.ศ.  เรื่อง  รับบทเป็น  หมายเหตุ 2548  หลวงพี่เท่ง ปลาคาร์ฟ 2549  ลูกตลกตกไม่ไกลต้น  ครูบรรเลง  มากับพระ  เล่าซื้อ 2550เท่ง โหน่ง คนมาหาเฮีย ลูกน้องเฮียเปี๊ยกรับเชิญ อีส้ม สมหวัง  รุ่งอรุณ เบิกฟ้านักร้องครอบครัวตัวดำร.ป.ภ. ธนาคารรับเชิญก่อนบ่ายเดอะมูฟวี ตอนรักนะ...พ่อต๊ะติ๊งโหน่งขี้เมาในรถโดยสารรับเชิญ2551 ผีตาหวานกับอาจารย์ตาโบ๋   2552  อีส้มสมหวัง ชะชะช่า  รุ่งอรุณ เบิกฟ้านักร้อง หลวงพี่กับผีขนุน  ปลัดต๋อง 2553  กองพันครึกครื้น ท.ทหารคึกคัก เมฑา ฟ้าแวบแวบหลวงพี่เท่ง 3ครูสอนภาพยนตร์รับเชิญสาระแนสิบล้อสาระแนเห็นผี 2554เหลือแหล่ 2558  Feel Good รู้สึกดีที่มีกัน  อาจารย์บังเอิญ  2561  ขุนบันลือ  บรรเลง

 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2549  สะใภ้พาร์ทไทม์  ช่อง 3  นักแสดงตลกในคาเฟ่  รับเชิญตอนแรก

 เป็นผู้เข้าร่วมการแข่งขัน ในรายการ โจ๊กตัดโจ๊ก 2564

 ซิทคอม 
ปี พ.ศ.เรื่องออกอากาศ บทบาท หมายเหตุ 2561 บริษัทฮาไม่จำกัด  ช่องวัน 31  ผู้ร่วมแสดงละคร  แขกรับเชิญ
# ไอน์ซัทซ์กรุพเพิน
ไอน์ซัทซ์กรุพเพิน (, "กำลังรบเฉพาะกิจ"  "deployment groups")  เป็นหน่วยทีมสังหารของกองกำลังกึ่งทหารหน่วยเอสเอสของนาซีเยอรมนีที่มีส่วนรับผิดชอบต่อการสังหารหมู่ โดยส่วนใหญ่เป็นการยิงเป้า ระหว่างสงครามโลกครั้งที่สอง (1939–45) ไอน์ซัทซ์กรุพเพินมีส่วนเกี่ยวข้องกับการสังหารหมู่เหล่าปัญญาชน รวมถึงสมาชิกของพระนักบวช และมีบทบาทสำคัญในปฏิบัติการขั้นตอนสุดท้ายที่ถูกเรียกว่าการแก้ปัญหาชาวยิวครั้งสุดท้าย (Final solution to the Jewish question; Die Endlösung der Judenfrage) ในดินแดนที่ถูกยึดครองโดยนาซีเยอรมนี  เหยื่อเกือบทั้งหมดที่ถูกสังหารโดยไอน์ซัทซ์กรุพเพิ่นคือพลเรือน โดยเริ่มต้นจากกลุ่มปัญญาชนและเหล่านักบวช ก่อนจะก้าวไปยังนักการเมืองโซเวียตคอมมิสซาร์ ชาวยิวและชาวยิปซี ซึ่งถูกข้อกล่าวหาว่า ได้เข้าร่วมกับกลุ่มพลพรรค (partisans) ตลอดทั่วยุโรปตะวันออก

ภายใต้การนำของไรซ์ฟือเรอร์-เอสเอสไฮน์ริช ฮิมม์เลอร์และการกำกับดูแลของไรน์ฮาร์ท ไฮดริช ไอน์ซัทซ์กรุพเพินได้ปฏิบัติการในดินแดนที่ถูกยึดครองโดยกองทัพเยอรมันภายหลังจากการบุกครองโปแลนด์ในเดือนกันยายน ปี ค.ศ. 1939 และปฏิบัติการบาร์บารอสซา (การรุกรานสหภาพโซเวียต) ได้เริ่มปฏิบัติการจากโปแลนด์ภายใต้การยึดครองในเดือน มิถุนายน ปี ค.ศ. 1941 ไอน์ซัทซ์กรุพเพินได้ทำงานร่วมมือกันกับกองพันตำรวจออโป (Orpo-Ordnungspolizei) ในแนวรบด้านตะวันออกเพื่อปฏิบัติการตั้งแต่การสังหารเพียงไม่กี่คนต่อการปฏิบัติการซึ่งกินเวลานานกว่าสองวันหรือมากกว่า เช่น การสังหารหมู่ที่เบบี้ ยาร์ (Babi Yar) ด้วยชาวยิวเสียชีวิตจำนวน 33,771 คน และการสังหารหมู่ที่รัมบูล่า (Rumbula) (ด้วยประมาณ 25,000 คนถูกฆ่าตายในสองวันจากการยิงเป้า) ตามคำสั่งของผู้นำนาซี อดอล์ฟ ฮิตเลอร์ กองทัพเวร์มัคท์ได้ร่วมมือกับไอน์ซัทซ์กรุพเพินและจัดเตรียมการส่งกำลังบำรุงจากการปฏิบัติการของพวกเขา นักประวัติศาสตร์
ที่ชื่อว่า Raul Hilberg ได้ประเมินว่า ระหว่างปี ค.ศ. 1941–1945 ไอน์ซัทซ์กรุพเพินและกองกำลังเสริมที่มีส่วนเกี่ยวข้องได้ทำการสังหารผู้คนไปกว่าสองล้านคนรวมทั้งชาวยิว 1.3 ล้านคน ชาวยิวจำนวนทั้งหมดที่ถูกสังหารในการฆ่าล้างเผ่าพันธ์โดยนาซี ด้วยจำนวนประมาณ 5.5 ถึง 6 ล้านคน

ภายหลังสงครามโลกครั้งที่สองได้สิ้นสุดลง ผู้นำระดับอาวุโสจำนวน 24 คนในหน่วยไอน์ซัทซ์กรุพเพินถูกจับกุมและดำเนินคดีในการพิจารณาคดีไอน์ซัทซ์กรุพเพิน ในปี ค.ศ. 1947–48 โดยข้อหาก่ออาชญากรรมต่อมนุษยชาติและสงคราม ได้มีการพิพากษาโทษประหารชีวิตไปจำนวนสิบสี่คนและสองคนได้ถูกจำคุกตลอดชีวิต ส่วนผู้นำของไอน์ซัทซ์กรุพเพินอีกสี่คนได้พยายามต่อสู้คดีในภายหลังและถูกพิพากษาโทษจากประเทศอื่น ๆ

 หมายเหตุ
# ลิเทียมโบรไมด์
ลิเทียมโบรไมด์ (Lithium bromide) เป็นสารประกอบที่มีสูตรเคมี LiBr เตรียมได้จากการทำปฏิกิริยาระหว่างลิเทียมคาร์บอเนตกับกรดไฮโดรโบรมิก ได้ลิเทียมโบรไมด์, ก๊าซคาร์บอนไดออกไซด์และน้ำ ตามสมการ:Chemical equation balancer 

Li2CO3 + HBr → LiBr + CO2 + H2O

ลิเทียมไฮดรอกไซด์ทำปฏิกิริยากับกรดไฮโดรโบรมิก จะได้ลิเทียมโบรไมด์และน้ำเช่นกัน ตามสมการ:Chemical equation balancer 

LiOH + HBr → LiBr + H2O

ลิเทียมโบรไมด์มีคุณสมบัติเป็นสารไฮโกรสโคปิก (ดึงดูดและกักเก็บความชื้นได้) จึงมักใช้เป็นสารดูดความชื้นในระบบปรับอากาศและระบบทำความเย็นUlrich Wietelmann, Richard J. Bauer "Lithium and Lithium Compounds" in Ullmann's Encyclopedia of Industrial Chemistry 2005, Wiley-VCH: Weinheim. ในทางการแพทย์เคยใช้เป็นยากล่อมประสาทมาตั้งแต่ต้นคริสต์ทศวรรษ 1900 แต่เสื่อมความนิยมในช่วงคริสต์ทศวรรษที่ 1940 เนื่องจากมีผู้ป่วยโรคหัวใจเสียชีวิตหลังใช้สารนี้แทนเกลือBipolar disorder ลิเทียมโบรไมด์เคยใช้เป็นยารักษาโรคอารมณ์สองขั้วเช่นเดียวกับลิเทียมคาร์บอเนตและลิเทียมคลอไรด์

ลิเทียมโบรไมด์ก่อให้เกิดอาการระคายเคืองต่อผิวหนัง ดวงตา ระบบทางเดินหายใจและระบบประสาท จึงควรใช้อย่างระมัดระวัง
# พระเจ้าราชวรวงศ์เธอ พระองค์เจ้าสอางองค์
พระเจ้าราชวรวงศ์เธอ พระองค์เจ้าสอางองค์ (27 ธันวาคม พ.ศ. 2403 – 22 มกราคม พ.ศ. 2466) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรเชษฐภคินี 1 พระองค์ คือ พระเจ้าราชวรวงศ์เธอ พระองค์เจ้าพิมพับสรสร้อย ได้รับพระราชทานพระนาม และหีบหมากเสวยลงยา จากพระบาทสมเด็จพระจอมเกล้าเจ้าอยู่หัว รัชกาลที่ 4

พระประวัติ
พระเจ้าราชวรวงศ์เธอ พระองค์เจ้าสอางองค์ เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี เมื่อวันพฤหัสบดีที่ 27 ธันวาคม พ.ศ. 2403มีพระเชษฐภคินีร่วมเจ้าจอมมารดา 1 พระองค์คือ พระเจ้าราชวรวงศ์เธอ พระองค์เจ้าพิมพับสรสร้อย

พระองค์เจ้าสอางองค์ประชวรพระโรคพระปับผาสะพิการ แพทย์ได้ถวายพระโอสถเป็นลำดับมา พระอาการก็ยังไม่ดีขึ้นพระเจ้าราชวรวงศ์เธอ พระองค์เจ้าหญิงเฉิดโฉม : ทรงมีพระประยูรญาติอยู่เมืองสุพรรณ จนกระทั่งสิ้นพระชนม์เมื่อวันจันทร์ที่ 22 มกราคม พ.ศ. 2465 (ปัจจุบันคือ พ.ศ. 2466) เวลา 18.30 นาฬิกา สิริพระชันษา 62 ปีพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าบรมวงศ์เธอ กรมหลวงพรหมวรานุรักษ์ เสด็จเป็นประธานสรงน้ำพระศพ แล้วเชิญพระศพออกทางประตูวิจิตรบรรจง ไปบำเพ็ญพระกุศล ณ พระราชวังบวรสถานมงคล ทรงพระราชทานพระโกศราชวงศ์ พระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 18 พฤษภาคม พ.ศ. 2469

พระเกียรติยศ
พระอิสริยยศ
 พระเจ้าหลานเธอ พระองค์เจ้าเจ้าสอางองค์ (27 ธันวาคม พ.ศ. 2403 – พ.ศ. 2411)
 พระเจ้าวรวงศ์เธอ พระองค์เจ้าเจ้าสอางองค์ (พ.ศ. 2411 – พ.ศ. 2430)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 229
 พระเจ้าบวรวงศ์เธอ พระองค์เจ้าสอางองค์ (พ.ศ. 2430 – 15 กรกฎาคม พ.ศ. 2454)
 พระเจ้าราชวรวงศ์เธอ พระองค์เจ้าสอางองค์ (15 กรกฎาคม พ.ศ. 2454 – 22 มกราคม พ.ศ. 2466)

 เครื่องราชอิสริยาภรณ์ 

ราชกิจจานุเบกษา, พระราชทานเหรียญรัตนาภรณ์ ฝ่ายใน , เล่ม 21, ตอน 32, 6 พฤศจิกายน พ.ศ. 2447, หน้า 570
# คณะรัฐมนตรีเมย์ ชุดที่หนึ่ง
คณะรัฐมนตรีเมย์ ชุดที่หนึ่ง จัดตั้งขึ้นเมื่อวันที่ 13 กรกฎาคม 2016 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคอนุรักษ์นิยมคนใหม่ เพื่อจัดตั้งรัฐบาล หลังจากที่ เดวิด แคเมอรอน ประกาศลาออกจากตำแหน่ง เพื่อรับผิดชอบ จาก ผลประชามติของสหราชอาณาจักรที่ต้องการแยกตัวจากสหภาพยุโรป

 คณะรัฐมนตรี 

+ คณะรัฐมนตรีแห่งสหราชอาณาจักรตำแหน่งรัฐมนตรี วาระสมาชิกคณะรัฐมนตรีนายกรัฐมนตรีขุนคลังเอกรัฐมนตรีกิจการพลเรือน เทเรซา เมย์  2016–2019สมุหพระคลัง  ขุนคลังโท ฟิลิป แฮมมอนด์ 2016–2019 รัฐมนตรีว่าการกระทรวงปิตุภูมิ แอมเบอร์ รัดด์ 2016–2018รัฐมนตรีว่าการสำนักต่างประเทศและเครือจักรภพ บอริส จอห์นสัน 2016–2018รัฐมนตรีว่าการกระทรวงกลาโหม เซอร์ ไมเคิล ฟัลลอน 2014–2017รัฐมนตรีว่าการกระทรวงยุติธรรม  ลอร์ดชานเซลเลอร์ เอลิซาเบธ ทรัส 2016–2017รัฐมนตรีว่าการกระทรวงศึกษาธิการ  รัฐมนตรีสตรีและความเท่าเทียม จัสทีน กรีนนึ่งส์  2016–2018รัฐมนตรีว่าการกระทรวงการออกจากสหภาพยุโรป เดวิด เดวิส 2016–2018รัฐมนตรีว่าการกระทรวงการค้าระหว่างประเทศ  ประธานหอการค้า Dr เลียม ฟอกซ์ 2016–2019รัฐมนตรีว่าการกระทรวงธุรกิจ พลังงาน และ นโยบายอุตสาหกรรม Dr เกร็ก คลาร์ก 2016–2019รัฐมนตรีว่าการกระทรวงสาธารณสุข เจเรมี ฮันต์ 2012–2018รัฐมนตรีว่าการกระทรวงแรงงานและสวัสดิการสังคม เดเมี่ยน กรีน 2016–2017ผู้นำในสภาขุนนาง  สมุหพระราชลัญจกร บารอนเนสอีแวนส์ แห่ง โบเวสพาร์ค 2016–2022รัฐมนตรีว่าการกระทรวงคมนาคม คริส เกรย์ลิ่ง 2016–2019รัฐมนตรีว่าการกระทรวงชุมชนและการปกครองส่วนท้องถิ่น ซาจิด จาวิด 2016–2018ผู้นำสภาสามัญชนประธานองคมนตรี  เดวิด ลิดลิงตัน 2016–2017รัฐมนตรีว่าการสกอตแลนด์ เดวิด มุนเดล 2015–2019รัฐมนตรีว่าการเวลส์ อลัน เคร์นส์ 2016–2019รัฐมนตรีว่าการไอร์แลนด์เหนือ เจมส์ โบรเคนเชียร์ 2016–2018รัฐมนตรีว่าการกระทรวงสิ่งแวดล้อม อาหาร และ เกษตร แอนเดียร์ เลดซอม 2016–2017รัฐมนตรีว่าการกระทรวงความช่วยเหลือระหว่างประเทศ พริตี้ เพเทล 2016–2017รัฐมนตรีว่าการกระทรวงวัฒนธรรม สื่อ และ กีฬา คาแรน แบรดลี่ย์ 2016–2018รัฐมนตรีที่ได้สิทธิ์เข้าร่วมประชุมคณะรัฐมนตรีหัวหน้ารัฐมนตรีคลัง  (รัฐมนตรีช่วยว่าการ)  เดวิด เกาเค่ 2016–2017รัฐมนตรีประจำสำนักคณะรัฐมนตรี  สมุหบัญชีรัฐบาล เบน กัมเมอร์ 2016–2017อัยการสูงสุด เจเรมี่ ไรท์  2014–2018ประธานวิปรัฐในสภาสามัญชน  รัฐมนตรีคลังประจำรัฐสภา เกวิน วิลเลียมสัน 2016–2017สมุหแห่งดัชชีแห่งแลงคาสเตอร์ ประธานพรรคอนุรักษนิยม เซอร์ แพทริก แมคโลลิน 2016–2018<noinclude>
# มิสแกรนด์กำแพงเพชร


มิสแกรนด์กำแพงเพชร  เป็นการประกวดนางงามสำหรับผู้หญิงระดับจังหวัดกำแพงเพชรของประเทศไทย จุดประสงค์เพื่อการแข่งขันและได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

สรุปผล
1st Runner-up ฉัตร์ณลิณ โชติจิรวราฉัตร (2017)
Top 10/12 ปิยพร โชพุดซา (2018)
Top 20  มินตรา ศัพทเสวี  (2019)

สถิติเข้ารอบ 3 ครั้ง

รางวัล
ชุดว่ายน้ำยอดเยี่ยม  ปิยพร โชพุดซา (2018)

 ผลงานการประกวดระดับมิสแกรนด์ไทยแลนด์
สัญลักษณ์สี

 มิสแกรนด์กำแพงเพชร 
ปีผู้ดำรงตำแหน่งตำแหน่งในการประกวดรางวัลพิเศษ2025ศุภิสรา วัฒนากิจไพศาล2024ฐิติรัตน์ แสงแดงUnplaced 2023 ปิยธิดา เส็งหลวง Unplaced(สละตำแหน่ง)   2022 กิตติญาพร อินใต้ Unplaced   colspan=4  2020  พรรณิภา พรหมบ้านไร่ Unplaced   2019 มินตรา ศัพทเสวี Top 20 2018 ปิยพร โชพุดซา Top 12ชุดว่ายน้ำยอดเยี่ยม 2017 ฉัตร์ณลิณ โชติจิรวราฉัตร 1st Runner-up(ถูกปลด) 
รองอันดับ 1 ขวัญใจเชียงใหม่ 2016 มนัสนันท์ ได้ลาภ Unplaced 

 หมายเหตุ 
 มินตรา ศัพทเสวี เคยประกวดมิสแกรนด์จังหวัดนครสวรรค์ 2017 และเป็นตัวแทนจังหวัดในปีนั้น เข้ารอบ 12 คนสุดท้าย ในปี 2019 กลับมาอีกครั้งได้เป็นตัวแทนจังหวัดกำแพงเพชรและได้ เข้ารอบ 20 คนสุดท้าย
 ดูเพิ่ม 
 มิสแกรนด์ไทยแลนด์
 อ้างอิง
# แม่น้ำคัมเบอร์แลนด์
แม่น้ำคัมเบอร์แลนด์  เป็นแม่น้ำสายใหญ่ทางตอนใต้ของสหรัฐอเมริกา มีความยาว 688 ไมล์ (1,107 กม.)U.S. Geological Survey. National Hydrography Dataset high-resolution flowline data. The National Map , accessed June 8, 2011 มีพื้นที่ระบายน้ำเกือบ 18,000 ตร.ไมล์ (47,000 ตร.กม.) ผ่านทางใต้ของรัฐเคนทักกี และทางเหนือ-กลาง ของรัฐเทนเนสซี แม่น้ำไหลไปทางทิศตะวันตก โดยต้นน้ำอยู่ในเทือกเขาแอปพาเลเชียน ไหลลงแม่น้ำโอไฮโอ ใกล้เมืองแพดูคาห์ ในรัฐเคนทักกี และปากแม่น้ำเทนเนสซี
# แม่น้ำโอไฮโอ
แม่น้ำโอไฮโอ  เป็นแม่น้ำสายย่อยของแม่น้ำมิสซิสซิปปีที่ใหญ่ที่สุดในแง่ปริมาณน้ำ ไหลไปทางทิศตะวันตกจากเมืองพิตต์สเบิร์ก รัฐเพนซิลเวเนีย ไปยังเมืองไคโร รัฐอิลลินอย แม่น้ำมีความยาว 981 ไมล์ (1,579 กม.) ไหลผ่านเขตแดนของหกรัฐ
# เจ้าหญิงมาซาโกะ (พระธิดาในจักรพรรดิเรเง็ง)
เจ้าหญิงมาซาโกะ (; 1673 – 1746) เป็นสมาชิกราชวงศ์ในช่วงกลางยุคเอโดะ พระราชธิดาองค์ที่ 3 ของจักรพรรดิเรเง็ง พระมารดาของพระองค์คือทากาสึกาซะ ฟูซาโกะ พระสวามีของพระองค์คือนิโจ สึนาฮิระ และพระโอรสของพระองค์คือนิโจ โยชิตาดะ พระนามในวัยเด็กของพระองค์คือ ออนนะนิโนะมิยะ พระสุสานคือนิซงอิง

 บันทึก
# ทากัตสึกาซะ ฟูซาโกะ
ทากัตสึกาซะ ฟูซาโกะ (; 12 ตุลาคม 2196 – 19 พฤษภาคม 2255) จักรพรรดินีแห่งจักรพรรดิญี่ปุ่นโดยพระองค์เป็น ชูงู หรือจักรพรรดินีใน จักรพรรดิเรเง็ง ซึ่งพระองค์มีพระธิดาพระองค์เดียวคือ เจ้าหญิงมาซาโกะ

เมื่อจักรพรรดิเรเง็งผู้เป็นพระสวามีได้สละราชบัลลังก์ให้พระราชโอรสขึ้นสืบราชบัลลังก์เป็น จักรพรรดิฮิงาชิยามะ ในวันที่ 2 พฤษภาคม พ.ศ. 2230 พระองค์ก็ปลงพระเกศาออกผนวชเป็นแม่ชีโดยมีฉายาทางธรรมว่า ชินโจไซมง (Shinjōsaimon-in) ก่อนจะสิ้นพระชนม์เมื่อวันที่ 19 พฤษภาคม พ.ศ. 2255 ขณะพระชนมายุได้ 58 พรรษา

 บันทึก
# เจ้าหญิงมาซาโกะ (จักรพรรดิเรเซ)
เจ้าหญิงมาซาโกะ (ค.ศ. 950 – 10 มกราคม ค.ศ. 1000) เป็นเจ้าหญิงและจักรพรรดินีญี่ปุ่นในยุคเฮอัง พระนางเป็นพระมเหสีในจักรพรรดิเรเซ พระภาดา พระนางเป็นพระราชธิดาในจักรพรรดิซูซากุกับเจ้าหญิงฮิโรโกะ

พระประวัติ

เจ้าหญิงมาซาโกะประสูติเมื่อ ค.ศ. 950 หลังพระราชบิดาสละราชสมบัติ เป็นพระธิดาในอดีตจักรพรรดิซูซากุที่ประสูติแต่เจ้าหญิงฮิโระโกะ พระราชนัดดาของจักรพรรดิไดโงะ ทำให้เจ้าหญิงมะซะโกะมีศักดิ์เป็นพระราชปนัดดา (เหลน) ของจักรพรรดิไดโงะ

เมื่อเจ้าหญิงมาซาโกะประสูตินั้นพระบิดาคืออดีตจักรพรรดิซุซะกุได้สละราชบัลลังก์ไปแล้วตั้งแต่ พ.ศ. 1489 และหลังจากประสูติได้ไม่นานเจ้าหญิงฮิโระโกะพระมารดาก็เกิดพระอาการตกพระโลหิตและสิ้นพระชนม์ในอีก 2 ปีต่อมาคือ พ.ศ. 1495 อดีตจักรพรรดิซุซะกุพระบิดาก็สิ้นพระชนม์ลงอีกทำให้ จักรพรรดิมูรากามิ ผู้เป็นพระปิตุลา (อา) ได้รับอุปการะเจ้าหญิงมะซะโกะ

ต่อมาพระองค์อภิเษกกับเจ้าชายโนริฮิระและได้รับการสถาปนาเป็นจักรพรรดินีเมื่อ พ.ศ. 1510 ขณะพระชนมายุเพียง 17 พรรษาภายหลังจากที่เจ้าชายโนริฮิระพระสวามีขึ้นสืบราชบัลลังก์เป็นจักรพรรดิเรเซกระทั่งจักรพรรดิเรเซสละราชบัลลังก์ใน พ.ศ. 1516 พระองค์ได้รับการสถาปนาเป็น โคไทโง หรือพระพันปีและได้รับการสถาปนาเป็น ไทโคไทโง หรือสมเด็จพระอัยยิกาเจ้าเมื่อ พ.ศ. 1529 ก่อนจะสิ้นพระชนม์เมื่อวันที่ 10 มกราคม พ.ศ. 1543
# แอฟริกาคัพออฟเนชันส์ 2019 รอบคัดเลือก กลุ่ม ซี
กลุ่ม ซี ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่จะผ่านเข้ารอบสำหรับ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: มาลี, กาบอง, บุรุนดี, และ เซาท์ ซูดาน (ทีมชนะเลิศของ รอบเบื้องต้น).

ตารางคะแนน

แมตช์

อันดับดาวซัลโว
การแข่งขันทั้งหมดมี 30 ประตูที่ทำได้ใน 12 นัด, สำหรับค่าเฉลี่ย  ประตูต่อนัด.

6 ประตู

 Fiston Abdul Razak

3 ประตู

 Cédric Amissi

2 ประตู

 Denis Bouanga
 Kalifa Coulibaly
 Adama Traoré

1 ประตู

 Saido Berahino
 Gaël Duhayindavyi
 Aaron Appindangoyé
 Pierre-Emerick Aubameyang
 André Biyogo Poko
 Yves Bissouma
 Salif Coulibaly
 Moussa Djenepo
 Moussa Doumbia
 Mamadou Fofana
 Moussa Marega
 Dominic Aboi
 Atak Lual

1 การทำเข้าประตูตัวเอง

 Omar Ngando 
 Hassan James 

หมายเหตุ